Rettens dom (Sjette Afdeling) af 30. juni 2021 –Skyliners mod EUIPO – Sky (SKYLINERS)
(Sag T-15/20)
»EU-varemærker – indsigelsessag – ansøgning om EU-ordmærket SKYLINERS – de ældre EU-ordmærker SKY – relativ registreringshindring – artikel 8, stk. 1, litra b), og artikel 41, stk. 1, litra a), i forordning (EF) nr. 207/2009 [nu artikel 8, stk. 1, litra b), og artikel 46, stk. 1, litra a), i forordning (EU) 2017/1001] – berettigelse til at rejse indsigelse«
1.      Retslig procedure – stævning – formkrav – klar og præcis fremstilling af de påberåbte anbringender – smidig fortolkning
(jf. præmis 24)
2.      EU-varemærker – klagesag – klage over en afgørelse fra EUIPO’s indsigelsesafdeling – appelkammerets prøvelse – omfang – faktiske omstændigheder og beviser til støtte for indsigelsen, som ikke er fremlagt inden for den fastsatte frist – hensyntagen – appelkammerets skønsbeføjelse
[Rådets forordning nr. 207/2009, art. 46, stk. 1, litra a); Kommissionens forordning nr. 2868/95, regel 15, stk. 2, litra h), og regel 19, stk. 1 og 2]
(jf. præmis 46 og 47)
3.      EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – ordmærkerne SKYLINERS og SKY
[Rådets forordning nr. 207/2009, art. 8, stk. 1, litra b)]
(jf. præmis 65 og 81-86)
4.      EU-varemærker – bestemmelser om sagsbehandlingen – begrundelse for afgørelser – artikel 94, stk. 1, første punktum, i forordning 2017/1001 – samme rækkevidde som artikel 296 TEUF – appelkammerets anvendelse af en stiltiende begrundelse – lovlighed – betingelser
(Art. 296 TEUF; Europa-Parlamentets og Rådets forordning 2017/1001, art. 94, stk. 1, første punktum)
(jf. præmis 75-78)
Angående
Søgsmål anlagt til prøvelse af afgørelse truffet den 29. oktober 2019 af Fjerde Appelkammer ved EUIPO (sag R 798/2018-4) vedrørende en indsigelsessag mellem Sky og Skyliners.
Konklusion
1)
Afgørelsen truffet den 29. oktober 2019 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 798/2018-4) annulleres.
2)
EUIPO og Sky Ltd bærer hver deres egne omkostninger og betaler i fællesskab de af Skyliners GmbH afholdte omkostninger.